CELEX: 62011CA0539
Language: fi
Date: 2013-09-26 00:00:00
Title: Asia C-539/11: Unionin tuomioistuimen tuomio (neljäs jaosto) 26.9.2013 (Consiglio di Giustizia Amministrativa per la Regione sicilianan (Italia) esittämä ennakkoratkaisupyyntö) — Ottica New Line di Accardi Vincenzo v. Comune di Campobello di Mazara (SEUT 49 ja SEUT 56 artikla — Sijoittautumisvapaus — Kansanterveys — Optikot — Alueellinen lainsäädäntö, jonka mukaan uusien optikkoliikkeiden perustaminen on luvanvaraista — Väestömäärään liittyvät ja maantieteelliset rajoitukset — Perustelut — Kyky saavuttaa tavoiteltu päämäärä — Johdonmukaisuus — Oikeasuhteisuus)

23.11.2013   
            
            
               FI
            
            
               Euroopan unionin virallinen lehti
            
            
               C 344/13
            
         Unionin tuomioistuimen tuomio (neljäs jaosto) 26.9.2013 (Consiglio di Giustizia Amministrativa per la Regione sicilianan (Italia) esittämä ennakkoratkaisupyyntö) — Ottica New Line di Accardi Vincenzo v. Comune di Campobello di Mazara
   (Asia C-539/11) (1)
   
   (SEUT 49 ja SEUT 56 artikla - Sijoittautumisvapaus - Kansanterveys - Optikot - Alueellinen lainsäädäntö, jonka mukaan uusien optikkoliikkeiden perustaminen on luvanvaraista - Väestömäärään liittyvät ja maantieteelliset rajoitukset - Perustelut - Kyky saavuttaa tavoiteltu päämäärä - Johdonmukaisuus - Oikeasuhteisuus)
   2013/C 344/20
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Giustizia Amministrativa per la Regione siciliana
   
      Pääasian asianosaiset
   
   
      Valittaja: Ottica New Line di Accardi Vincenzo
   
      Vastapuoli: Comune di Campobello di Mazara
   
      Muu osapuoli: Fotottica Media Visione di Luppino Natale Fabrizio e C. s.n.c.
   
      Oikeudenkäynnin kohde
   
   Ennakkoratkaisupyyntö — Consiglio di Giustizia Amministrativa per la Regione siciliana — SEUT 49 ja SEUT 56 artiklan ja palveluista sisämarkkinoilla 12.12.2006 annetun Euroopan parlamentin ja neuvoston direktiivin 2006/123/EY (EUVL L 376, s. 36) 2 artiklan 2 kohdan f alakohdan, 4 artiklan 8 kohdan ja 15 artiklan tulkinta — Alueellinen lainsäädäntö, jossa uusien optikkoliikkeiden avaamisen edellytykseksi on asetettu yhtäältä se, että kutakin 8 000 asukkaan väestöryhmää kohti perustetaan vain yksi liike, ja toisaalta se, että noudatetaan 300 metrin vähimmäisetäisyyttä olemassa oleviin optikkoliikkeisiin — Palvelujen tarjoamisen vapauden rajoittaminen — Yleisen edun mukaiset pakottavat syyt — Terveyden suojelu — Oikeasuhteisuus
   
      Tuomiolauselma
   
   SEUT 49 artiklaa on tulkittava siten, ettei se ole esteenä pääasiassa kyseessä olevan kaltaiselle alueelliselle säännöstölle, jossa uusien optikkoliikkeiden perustamislupien myöntämistä rajoitetaan siten, että
   
               —
            
            
               kullakin maantieteellisellä alueella voidaan lähtökohtaisesti perustaa vain yksi optikkoliike 8 000 asukkaan väestöryhmää kohti ja
            
         
               —
            
            
               kunkin uuden optikkoliikkeen on lähtökohtaisesti noudatettava 300 metrin vähimmäisetäisyyttä jo olemassa oleviin optikkoliikkeisiin,
            
         kunhan toimivaltaiset viranomaiset käyttävät kyseessä olevassa säännöstössä annettua toimivaltaa asianmukaisesti sekä avoimia ja objektiivisia kriteerejä noudattaen toteuttaakseen johdonmukaisella ja järjestelmällisellä tavalla kansanterveyden suojeluun liittyvät kyseisellä säännöstöllä tavoitellut päämäärät koko kyseessä olevalla alueella, minkä tarkistaminen on kansallisen tuomioistuimen asiana.
   
      (1)  EUVL C 370, 17.12.2011.